《蓦山溪（春半）》
宋代·张震

青梅如豆，断送春归去。小绿间长红，看几处、云歌柳舞。偎花识面，对月共论心，携素手，采香游，踏遍西池路。

水边朱户。曾记销魂处。小立背秋千，空怅望、娉婷韵度。杨花扑面，香糁一帘风，情脉脉，酒厌厌，回首斜阳暮。

作者简介：广汉人，字真甫。高宗绍兴二十一年进士。历校书郎、通判荆南府。累官殿中侍御史。孝宗受禅，除中书舍人。迁敷文阁待制、知绍兴府，力辞，改知夔州，以利民泽物为先。移知成都，卒于官。